Call You Mine

Call You Mine on yhdysvaltalaisen DJ-tuottajaduo The Chainsmokersin musiikkikappale, jolla vierailee myös yhdysvaltalainen laulaja-lauluntekijä Bebe Rexha. Sen julkaisivat Disruptor Records sekä Columbia Records The Chainsmokersin kolmannen, World War Joy-studioalbumin neljäntenä singlenä 31. toukokuuta 2019. Kappaleen ovat sanoittaneet The Chainsmokers, Tony Ann, Andrew Wotman, Alexandra Tamposi, Steve McCutcheon ja Norman Whitfield, joista The Chainsmokers ja Wotman myös tuottivat sen. Kappaleen musiikkivideo julkaistiin The Chainsmokersin YouTube-kanavalla singlen julkaisupäivänä. Videon ohjasi Dano Cerny ja sillä nähdään kun Rexha suunnittelee The Chainsmokersin jäsenien murhaamista.

"Call You Mine" oli kaupallisesti kohtalainen menestys, sen päästyä singlelistan kahdenkymmenen parhaan joukkoon Latviassa, Liettuassa, Malesiassa, Singaporessa, Slovakiassa ja Tšekissä sekä kolmenkymmenen parhaan joukkoon Australiassa, Irlannissa ja Norjassa. Esittäjien kotimaassa Yhdysvalloissa kappaleen paras sijoitus oli Billboard Hot 100-listan sija 56. Lisäksi se on myynyt platinaa Australiassa ja Yhdysvalloissa.

Lähteet

Vuoden 2019 kappaleet
Bebe Rexhan kappaleet
Yhdysvaltalaiset musiikkikappaleet